Meteorologii au emis, duminică dimineaţă, o avertizare Cod galben de ceaţă, pentru judeţele Dolj şi Mehedinţi, unde vizibilitatea va fi scăzută sub 200 de metri şi chiar sub 50 de metri, în unele zone.
Administraţia Naţională de Meteorologie (ANM) a emis o atenţionare de tip nowcasting Cod galben de ceaţă, valabilă duminică, între orele 5.30 şi 10.00.
Sunt vizate judeţul Dolj şi zona joasă a judeţului Mehedinţi (zona localităţilor: Drobeta-Turnu Severin, Strehaia, Şimian, Vânju Mare, Gogoşu, Corcova, Baia de Aramă, Jiana, Pătulele, Bala, Cujmir, Brezniţa-Ocol, Bălăciţa, Tâmna, Salcia, Devesel, Izvoru Bârzii, Oprişor, Butoieşti, Gârla Mare, Şişeşti, Gruia, Punghina, Malovăţ, Bâcleş, Prunişor, Dârvari, Broşteni, Ponoarele, Hinova, Burila Mare, Floreşti, Căzăneşti, Isverna, Vânători, Vlădaia, Pădina, Obârşia de Câmp, Livezile, Braniştea, Dumbrava, Grozeşti, Voloiac, Pristol, Vânjuleţ, Husnicioara, Brezniţa-Motru, Vrata, Poroina Mare, Greci, Ilovăţ, Balta, Stângăceaua, Rogova, Iloviţa, Şovarna, Corlăţel, Podeni, Bâlvăneşti, Cireşu, Godeanu).
Astfel, aici se va semnala, local, ceaţă, care determină scăderea vizibilităţii sub 200 de metri şi, izolat, sub 50 de metri.